Source: http://docplayer.hu/8470216-Debreceni-torvenyszek-2012-el-ii-c-4-13-tisztelt-kollegak.html
Timestamp: 2018-10-16 02:07:50+00:00

Document:
Debreceni Törvényszék 2012.EL.II.C.4/13. Tisztelt Kollégák! - PDF
Download "Debreceni Törvényszék 2012.EL.II.C.4/13. Tisztelt Kollégák!"
1 Debreceni Törvényszék 2012.EL.II.C.4/13. Tisztelt Kollégák! I. Tájékoztatlak benneteket az Európai Unió Bíróságának fogyasztóvédelem tárgyában előzetes döntéshozatali eljárás során a nem magyar bíróságok által előterjesztett kérelmek alapján 2012-ben hozott fontosabb ítéleteiről: C-428/11. sz. Purely Creative és társai ügy- ítélet október 18. Tilosak a kereskedők azon agresszív gyakorlatai,amelyek a fogyasztóban azt a hamis benyomást keltik, hogy már megnyert egy nyereményt, miközben annak átvételével összefüggésben valamilyen költséget kell viselnie. C-190/11. sz. ügy- ítélet szeptember 6. A fogyasztó azon lehetősége, hogy valamely külföldi kereskedővel szemben a nemzeti bíróságok előtt indítson eljárást, nem előfeltételezi azt, hogy a jogvita tárgyát képező szerződés távollévők között jöjjön létre. C-602/10. sz. SC Volksbank Románia SA ügy - ítélet július 12. Fogyasztóvédelem hitelszerződések kockázati jutalék A fogyasztók hitelmegállapodások keretében biztosított védelmének terjedelmét pontosította a Bíróság ebben az ítéletében. A Bíróság e határozatában azt is megállapította, hogy a fogyasztói hitelmegállapodásokról és a 87/102/EGK tanácsi irányelv hatályon kívül helyezéséről szóló április 23-i 2008/48/EK európai parlamenti és tanácsi irányelv 22. cikkének (1) bekezdését akként kell értelmezni, hogy azzal nem ellentétes, hogy az ezen irányelvet a belső jogba átültető nemzeti intézkedés a tárgyi hatálya alá vonja az olyan hitelmegállapodásokat, mint amelyek az alapügy tárgyát képezik, amelyek tárgya ingatlan fedezetű jelzáloggal biztosított hitel nyújtása, noha e szerződések az irányelv 2. cikke (2) bekezdésének a) pontja értelmében kifejezetten ki vannak zárva az irányelv hatálya alól.
2 - 2 - C-618/10. sz. - Banco Espanol de Crédito ügy ítélet június 14. A Bíróság ebben az ítéletében megerősítette, hogy a nemzeti bíróság hivatalból köteles vizsgálni a fogyasztói szerződésbe foglalt szerződéses feltétel tisztességtelen jellegét, amennyiben rendelkezésre állnak az e tekintetben szükséges ténybeli és jogi elemek. A nemzeti bíróságok a tisztességtelen feltétel meglétének megállapításakor csak arra kötelesek, hogy az ilyen feltétel alkalmazásától eltekintsenek annak érdekében, hogy az ne váltson ki kötelező joghatásokat a fogyasztó vonatkozásában, de nem jogosultak arra, hogy a feltétel tartalmát módosítsa. A Bíróság azt is megállapította, hogy a fogyasztókkal kötött szerződésekben alkalmazott tisztességtelen feltételekről rendelkező 93/13/EGK tanácsi irányelvvel ellentétes a spanyol szabályozás, mivel a nemzeti bíróság számára lehetővé teszi, hogy a tisztességtelen feltétel semmisségének a megállapítása esetén e feltétel tartalmát módosítsa. A szerződésnek, amelybe a feltétel illeszkedik, ugyanis főszabály szerint úgy kell fennmaradnia, hogy csak a tisztességtelen feltételek elhagyása jelentsen módosulást, ha a belső jogszabályok értelmében a szerződés jogilag ilyen módon fennmaradhat. C-453/10. - sz. Perenicová és Perenic ítélet március 15. A nemzeti szabályozás előírhatja az eladó vagy szolgáltató és a fogyasztók között kötött, tisztességtelen feltételt tartalmazó szerződés semmisségét, amennyiben ez a fogyasztó fokozottabb védelmét biztosítja. Ebben az ügyben a Bíróság a tisztességtelen kereskedelmi gyakorlatok és a tisztességtelen szerződési feltételek hatása a szerződés egészének érvényességére kérdést is vizsgálta. C-134/11. sz. - Blödel Pawlik ügy ítélet február 16. A Bíróság ebben az ügyben úgy foglalt állást, hogy a fogyasztóknak az utazásszervező fizetésképtelenségéből származó kockázatoktól való védelme akkor is alkalmazandó, amikor a fizetésképtelenség az utazásszervező család magatartásából ered. C-204/09. sz. - Flachglas Torgaú ügy ítélet február 14. Környezet és fogyasztók /4/EK irányelv környezeti információkhoz való hozzáférés. C-495/10. számú Dutrueux ügy ítélet december 12. A hibás termékekért való felelősségre vonatkozó tagállami törvényi, rendeleti és közigazgatási rendelkezések közelítéséről szóló 85/374/EGK tanácsi irányelv által véghezvitt harmonizáció terjedelmére ad iránymutatást a bíróság.
3 - 3 - C-65/09, C-87/09. sz. Gebr.Weber, Putz egyesített ügy ítélet június 16. Hibás fogyasztási cikk kicserélése esetén az eladónak e fogyasztási cikket el kell távolítania arról a helyről, ahová a fogyasztó azt jóhiszeműen beépítette és oda csereként átadott fogyasztási cikket be kell építenie, vagy pedig viselnie kell az e művelethez szükséges költségeket (a Bíróság a fogyasztási cikkek adásvételének és a kapcsolódó jótállásnak egyes vonatkozásairól szóló 1994/44 irányelv 3. cikk (2)-(3) bekezdését értelmezte ebben az ítéletében). C-165/09, C-166/09., C-167/09. számú Stichting Natuur en Milieu és társai egyesített ügy ítélet május 26. Környezet és fogyasztók 2001/81/EK irányelv egyes légköri szennyezők nemzeti kibocsátási határértékei II. Folyamatban lévő, illetve lezárt magyar vonatkozású fogyasztóvédelmi ügyek az Európai Unió Bírósága előtt 2012-ben. C-472/10. számú Invitel ügy ítélet április 26. A Bíróság ebben az ítéletében a 93/13/EGK irányelv 3. cikk (1) és (3) bekezdése 6. és 7.cikkének rendelkezéseit értelmezte, és megállapította, hogy 1.) A nemzeti szabályozás által kijelölt szervezet által a fogyasztók nevében közérdekből indított, jogsértő magatartás abbahagyására való kötelezés iránti eljárásban döntést hozó nemzeti bíróság feladata, hogy a fogyasztókkal kötött szerződésekben alkalmazott tisztességtelen feltételekről szóló, április 5-i 93/13/EGK irányelv 3. cikkének (1) és (3) bekezdése tekintetében értékelje a fogyasztói szerződések általános feltételei között szereplő olyan kikötés tisztességtelen jellegét, amelyben az eladó vagy szolgáltató a nyújtandó szolgáltatáshoz kapcsolódó díjak egyoldalú módosítását teszi lehetővé, anélkül azonban, hogy e költségek kiszámításának módját egyértelműen meghatározná, és anélkül, hogy e módosítás érvényes indokát megjelölné. Ezen értékelés keretében e bíróságnak a fogyasztói szerződésekben foglalt általános feltételek között amelyeknek a vitatott kikötés részét alkotja szereplő valamennyi kikötés, valamint a szóban fogó általános feltételekben előírtakat esetleg meghaladó jogokat és kötelezettségeket előíró nemzeti
4 - 4 - szabályozás fényében azt kell megvizsgálnia, hogy a nyújtandó szolgáltatáshoz kapcsolódó díjak változtatásának okait vagy módját egyértelműen és érthetően fogalmazták-e meg, illetve adott esetben azt, hogy a fogyasztók jogosultak-e a szerződés felmondására. 2.) A 93/13. irányelv 6. cikkének (1) bekezdését ezen irányelv 7. cikkének (1) és (2) bekezdésével összefüggésben úgy kell értelmezni, hogy: - azzal nem ellentétes az, hogy a fogyasztói szerződéseken szereplő általános feltételek részét alkotó tisztességtelen kikötés érvénytelenségének a nemzeti szabályozás által kijelölt szervezet által a fogyasztók nevében közérdekből, valamely eladóval vagy szolgáltatóval szemben indított, a szóban forgó irányelv 7. cikke szerinti, jogsértő magatartás abbahagyására való kötelezés iránti eljárásban történő megállapítása a hivatkozott szabályozás értelmében valamennyi, ugyanezen általános feltételeket alkalmazó szerződést megkötő fogyasztóval szemben a jogsértő magatartás abbahagyására való kötelezés iránti eljárásban részt nem vevő fogyasztókat is beleértve keletkeztet joghatásokat; - ha a fogyasztói szerződésekben szereplő általános feltételek részét alkotó kikötés tisztességtelen jellege ilyen eljárásban megállapításra került, a nemzeti bíróságok a jövőre nézve is kötelesek hivatalból alkalmazni valamennyi, a nemzeti jog által előírt következményt a célból, hogy az említett kikötés ne jelentsen kötelezettséget az ugyanezen általános feltételeket tartalmazó szerződést az érintett előadóval vagy szolgáltatóval megkötő fogyasztóra nézve. C-397/11. Jőrös ügy /Fővárosi Bíróság/2011. július 27. /Fogyasztóvédelem A C-243/08. Pannon és C-137/08. sz. VB Pénzügyi Lízing ügyekben hozott ítéletek szerint a nemzeti bíróságok hivatalból is kötelesek vizsgálnia fogyasztó és az eladó vagy a szolgáltató között megkötött szerződésben alkalmazott valamely feltétel tisztességtelen jellegét. Egy devizahiteles keresetet indított egy neki svájcifrank-hitelt folyósító pénzintézet ellen, arra hivatkozva, hogy a hitelszerződésük azon rendelkezései, amelyek a bankot meghatározott körülmények között egyoldalú szerződésmódosításra (különösen kamatemelésre, valamint új díjak és költségek bevezetésére) jogosítják fel, tisztességtelenek és ezért semmisek. A jogvitában másodfokon eljáró Fővárosi Bíróság többek között azt kérdezi az Európai
5 - 5 - Bíróságtól, hogy a nemzeti bíró a másodfokú eljárásban is vizsgálhatja-e az általános szerződési feltétel észlelt tisztességtelenségét, ha az elsőfokú eljárásban ennek vizsgálatára nem került sor, és a magyar szabályozás szerint a fellebbezési eljárásban új tények és új bizonyítékok főszabályként már nem vehetők figyelembe. A következő eljárási cselekmény az ítélethirdetés lesz (az időpont még nem ismert). C-472/11. Banif Plus Bank ügy /Fővárosi Bíróság/2011. szeptember 16. /Fogyasztóvédelem/ És akkor még egy, fogyasztóvédelemmel kapcsolatos ügy: A C-243/08. sz. Pannon és C-137/08. sz. VB Pénzügyi Lízing ügyekben hozott ítéletek szerint a nemzeti bíróságok hivatalból is kötelesek vizsgálni a fogyasztó és az eladó vagy a szolgáltató között megkötött szerződésben alkalmazott valamely feltétel tisztességtelen jellegét. Emellett e bíróságok hivatalból is kötelesek bizonyítást folytatni a fogyasztói szerződésekben található szerződési feltételek tisztességtelen jellegének értékeléséhez szükséges ténybeli és jogi elemek kiderítése érdekében. A Fővárosi Bíróság a jelen ügyben egy kölcsönszerződés tisztességtelen feltételét érintő jogvita kapcsán az említett ítéletek további pontosítására kérte fel az Európai Bíróságot. A tárgyalás szeptember 12-én volt A következő eljárási cselekmény az ítélethirdetés lesz (az időpont még nem ismert). III. Tájékoztatlak benneteket arról is, hogy november 6-án az Európai Unió Hivatalos Lapjában közzétételre került a Bíróság előzetes döntéshozatali eljárással kapcsolatos ajánlása, amely a Curia honlapján megtalálható és letölthető. Aki az EUMSZ 267. cikke alapján előzetes döntéshozatali eljárás iránti kérelmet kíván előterjeszteni, kérem, hogy a tájékoztatót előtte olvassa el, mert pontosan tartalmazza, hogy milyen elvárásai vannak a nemzeti bírókkal szemben az Európai Unió Bíró-
6 - 6 - ságának többek között a kérelem formája és tartalma tekintetében. D e b r e c e n, december 06. napján Dr. Dzsula Marianna európai jogi szaktanácsadó
PEDRO CRUZ VILLALÓN FŐTANÁCSNOK INDÍTVÁNYA Az ismertetés napja: június 25.( 1 ) C 32/14. sz. ügy. ERSTE Bank Hungary Zrt. kontra Sugár Attila
PEDRO CRUZ VILLALÓN FŐTANÁCSNOK INDÍTVÁNYA Az ismertetés napja: 2015. június 25.( 1 ) C 32/14. sz. ügy ERSTE Bank Hungary Zrt. kontra Sugár Attila (a Fővárosi Törvényszék [Magyarország] által benyújtott
fe l l e b b e z é s i e l l e n k é r e l m e t
FŐVÁROSI ÍTÉLŐTÁBLA Budapest Fekete Sas utca 3. 1027 Tisztelt Fővárosi Ítélőtábla! Alulírott DR. ZELLES ZOLTÁN ÜGYVÉD (Zelles és Társa Ügyvédi Iroda, székhelye: 1026 Budapest, Pasaréti út 52/b) PLACZ JÓZSEF
17.Pf.21.370/2014/7. 1 Fővárosi Ítélőtábla 17.Pf.21.370/2014/7. A Fővárosi Ítélőtábla a Gárdos, Füredi, Mosonyi, Tomori Ügyvédi Iroda által képviselt felperes neve (felperes címe) felperesnek, a dr. Rátky
Kúriai Elnök Úrnak. B u d a p e s t Tisztelt Kúriai Elnök Úr!
Dr. Léhmann György: Hasznos volt az Európa Bírósági döntés A február 21-i Luxemburgi döntés után fordultam az alábbi kérelemmel a Kúria Elnökéhez azért, mert szerintem bebizonyosodott az, hogy minden közjegyzői

References: Bíróság 
 Bíróság 
 Bíróság 
 bíróság 
 Bíróság 
 bíróság 
 Bíróság 
 Bíróság 
 Bíróság 
 Bíróság 
 bíróság 
 Bíróság 
 Bíróság 
 Bíróság 
 Kúria